stanford-oval/wikipedia huggingface dataset:
วัดสลักเหนือ

| วัดสลักเหนือ |
| --- | --- |

ที่ตั้ง: เลขที่ 33 หมู่ที่ 5 ซอยติวานนท์-ปากเกร็ด 31 ถนนติวานนท์ ตำบลบ้านใหม่ อำเภอปากเกร็ด จังหวัดนนทบุรี 11120
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณประชากิจ (เสนาะ สีลภูสิโต)
 สถานีย่อยพระพุทธศาสนา
วัดสลักเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านดอนเกิง ตำบลบ้านใหม่ อำเภอปากเกร็ด จังหวัดนนทบุรี
วัดสลักเหนือสร้างขึ้นตั้งแต่ พ.ศ. 2312 ในสมัยรัตนโกสินทร์ตอนต้น ปรากฏหลักฐานในหนังสือทำเนียบคณะสงฆ์ ของกระทรวงธรรมการว่า "วัดสลักเหนือ ตำบลบ้านใหม่ พระแสงเป็นเจ้าอาวาส สังกัดคณะสงฆ์มหานิกาย" วัดได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2494
อาคารเสนาสนะได้แก่ อุโบสถ สร้างเมื่อ พ.ศ. 2495 เป็นอาคารคอนกรีตเสริมเหล็ก ขนาด 5 ห้อง หลังคาลดหลั่น 2 ชั้น ชานชาลาด้านหน้าและหลังมีช่อฟ้า ใบระกา หางหงส์ ส่วนหน้าหันเป็นปูนปั้นพระพุทธรูปหัวล้อมด้วยปูนปิดทอง ประดับกระจกลายกระหนกก้านขด ศาลาการเปรียญ สร้างเมื่อ พ.ศ. 2536 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2496 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาการเปรียญ สร้างเมื่อ พ.ศ. 2523 เป็นอาคารคอนกรีตเสริมเหล็ก แลละศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุสำคัญมีพระประธานประจำอุโบสถ สร้างเมื่อ พ.ศ. 2495
วัดปางหมู

| วัดปางหมู |
| --- | --- |

ที่ตั้ง: ตำบลปางหมู อำเภอเมืองแม่ฮ่องสอน จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปางหมู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปางหมู อำเภอเมืองแม่ฮ่องสอน จังหวัดแม่ฮ่องสอน มีเนื้อที่ 6 ไร่ 2 งาน
วัดปางหมู หรือ วัดพระธาตุปางหมู สร้างเมื่อ พ.ศ. 2010 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 40 เมตร ยาว 80 เมตร สันนิษฐานว่าวัดปางหมูสร้างมาพร้อมกับหมู่บ้าน
อาคารเสนาสนะภายในวัดมีลักษณะศิลปะแบบไทใหญ่ ตั้งแต่ซุ้มประตู ภายในวัดยังมีสถูปโบราณที่เก่าแก่ที่สร้างมานาน อุโบสถสร้างเมื่อ พ.ศ. 2500 ปูชนียวัตถุที่สำคัญ คือ พระพุทธรูปปูนปั้น (เจ้าพะล้าเหม่ป๊อก) ขนาดหน้าตัก 40 นิ้ว จารึกฐานพระซึ่งเดิมจารึกด้วยอักษรไทใหญ่ระบุว่าสร้างโดยพะล้าตะก่าก้างน้อยสุรวงศ์ เมื่อ พ.ศ. 2432 สันนิษฐานว่าคงเป็นผู้นำหมู่บ้านในช่วงนั้น ลักษณะของพระพุทธรูปได้รับอิทธพลศิลปะอังวะ นั่งขัดสมาธิเพชร พระวรกายลงรักปิดทอง จีวรเดินเส้นรักและประดับด้วยกระจกเป็นลวดลายเครือเถา
13 พฤศจิกายน พ.ศ. 2562 ได้รับประทานพระบรมสารีริกธาตุมาจากพระสังฆราชศรีลังกา นำมาประดิษฐานเป็นการถาวร ณ วัดปางหมู
รายนามเจ้าอาวาส

พระจิ๊กตะ
พระมะซ้า พ.ศ. 2405–2420
พระคำ พ.ศ. 2420–2431
พระลื้อ พ.ศ. 2431–2452
พระพงษ์ พ.ศ. 2453–2479
พระเต่หวิ่งต๊ะ พ.ศ. 2478–2492
พระสุวรรณ พ.ศ. 2492–2507
พระกมล โกมโล พ.ศ. 2507–2508
พระอธิการเล็ก ยุตฺตธมฺโม พ.ศ. 2508–2510
เจ้าอธิการคำอู๋ โกวิโท พ.ศ. 2516–2534
พระครูอนุยุตสังฆกิจ พ.ศ. 2534–
วัดสลักใต้

| วัดสลักใต้ |
| --- | --- |


ชื่อสามัญ: วัดสลักใต้, วัดสลัก
ที่ตั้ง: เลขที่ 66 หมู่ที่ 3 ซอยบางศรีเมือง 59 ถนนบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี 11000
ประเภท: วัดราษฎร์
นิกาย: มหานิกาย
เจ้าอาวาส: พระมหาบุญส่ง จนฺทสโร ป.ธ.4
 สถานีย่อยพระพุทธศาสนา
วัดสลักใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านท่าน้ำนนท์ ตำบลบางศรีเมือง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 11 ไร่ 2 งาน 45 ตารางวา พระมหาบุญส่ง จนฺทสโร เป็นเจ้าอาวาสในปัจจุบัน
วัดสลักใต้สร้างขึ้นเมื่อประมาณ พ.ศ. 2443 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 22 เมตร ยาว 55 เมตร และประกอบพิธีผูกพัทธสีมาเมื่อวันที่ 17 กุมภาพันธ์ พ.ศ. 2523 ด้านการศึกษา ทางวัดจัดให้มีการสอนพระปริยัติธรรมมาตั้งแต่ พ.ศ. 2513
อาคารและเสนาสนะสำคัญได้แก่ อุโบสถ สร้างเมื่อ พ.ศ. 2519 ลักษณะทรงไทย กุฏิสงฆ์ มีทั้งที่เป็นอาคารคอนกรีตและอาคารไม้ ชั้นเดียวและ 2 ชั้น หอสวดมนต์ สร้างเมื่อ พ.ศ. 2520 เป็นอาคารทรงไทย 2 ชั้น และศาลาการเปรียญ เป็นอาคารคอนกรีตทรงไทย 2 ชั้น ปูชนียวัตถุสำคัญได้แก่พระประธานประจำอุโบสถ
วัดสวนดอก (แก้ความกำกวม)

วัดสวนดอก อาจหมายถึง
วัดสวนดอก (พระอารามหลวง) อำเภอเมือง จังหวัดเชียงใหม่
วัดสวนดอก อำเภอเมือง จังหวัดลำพูน
วัดสวนดอกสันทรายมูล อำเภอเทิง จังหวัดเชียงราย
วัดสวนดอก อำเภอเมือง จังหวัดเชียงราย
วัดสวนดอก อำเภอเทิง จังหวัดเชียงราย
วัดสวนดอก อำเภอเชียงแสน จังหวัดเชียงราย
วัดสวนดอก (จังหวัดน่าน) อำเภอปัว จังหวัดน่าน
วัดสวนดอก (จังหวัดลำปาง) อำเภอเมือง จังหวัดลำปาง
วันชาติมอญ

การฉลองวันชาติมอญครั้งที่ 61 ที่ ลอนดอน
วันชาติมอญ (Mon National Day) หรือ ภาษามอญเรียกตะงัวโกนแกะกาวโม่น ตรงกับวันแรมค่ำ 1 เดือน 3 หลังวันมาฆบูชา 1 วัน ซึ่งเป็นวันรำลึกถึงการสร้างกรุงหงสาวดีครั้งแรก เริ่มจัดงานฉลองครั้งแรกเมื่อ พ.ศ. 2491 ที่บ้านเกาะฮะมาง เมืองมะละแหม่ง หลังจากที่พม่าได้รับเอกราชจากอังกฤษและปฏิเสธข้อตกลงเวียงปางหลวง การจัดงานฉลองนี้จะจัดทั้งชาวมอญในไทยและพม่า โดยในพม่านั้น ถ้าเป็นพื้นที่ในเขตควบคุมของพรรคมอญใหม่ และในรัฐมอญ เช่น มะละแหม่ง สะเทิม จะมีการร้องเพลงชาติมอญและเชิญธงชาติมอญสู่ยอดเสา แต่ถ้าในพื้นที่นอกรัฐมอญจะถูกรัฐบาลทหารของพม่าคุมเข้ม ไม่ให้แสดงสัญลักษณ์ทางการเมือง พม่าเพิ่งจะผ่อนคลายให้จัดงานวันชาติมอญในย่างกุ้งได้ในช่วงที่พม่าเปิดประเทศ ขนมที่สำคัญในงานนี้ในพม่าคือข้าวมาฆะ
งานวันชาติมอญในไทยจัดครั้งแรกที่กรุงเทพฯ เมื่อ พ.ศ. 2525 โดยมีลักษณะเป็นงานสัมมนาว่าด้วยเรื่องมอญ ต่อมา ใน พ.ศ. 2537 ได้เปลี่ยนมาจัดงานที่เน้นศิลปวัฒนธรรมมอญ และจัดต่อเนื่องมาจนปัจจุบัน โดยเรียกว่าวันรำลึกชนชาติมอญ
ลิไวอะธัน (การ์ตูนญี่ปุ่น)

เลเวียธาน เป็นการ์ตูนญี่ปุ่น เรื่องราวเกี่ยวกับ ซามิโซะ โคเฮ ผู้หายสาบสูญ และกลับมาพร้อมกับร่างที่เกิดจากคน 5 คน และถูกเรียกว่า "เลเวียธาน" และเป็นกุญแจไขไปสู่การล้างโลก เลเวียธาน คือสัตว์ร้ายที่จะต้องถูกทูตสวรรค์ฆ่าและนำเลือดมาชำระบาปแทนมนุษย์
วัดปางห้า

| วัดปางห้า |
| --- | --- |

ที่ตั้ง: ตำบลเกาะช้าง อำเภอแม่สาย จังหวัดเชียงราย
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปางห้า ตั้งอยู่ที่บ้านปางห้า หมู่ 1 ตำบลเกาะช้าง อำเภอแม่สาย จังหวัดเชียงราย สังกัดคณะสงฆ์มหานิกาย ตั้งอยู่บริเวณชายแดนไทย-พม่า ห่างจากตัวอำเภอแม่สาย 14 กม. ตามถนนสายแม่สาย-เชียงแสน (สายเก่า) ห่างจากสามเหลี่ยมทองคำ อำเภอเชียงแสน ประมาณ 14 กม. เริ่มตั้งวัดปี พ.ศ. 2484  โดยชาวบ้านในหมู่บ้านที่มีประมาณ 30 กว่าครอบครัว ช่วยกันสร้างศาลาไม้ไพ่ไว้เป็นที่บำเพ็ญบุญและเป็นสถานที่พักของพระสงฆ์ ที่ดินที่สร้างวัดประมาณ 6 ไร่ 2 งาน 99 ตารางวา ได้ รับการบริจาคจากสถานีโรงบ่มใบยาเวียงแก้ว ซึ่งตั้งอยู่ในหมู่บ้านปางห้า ชาวบ้านได้ร่วมใจกันพัฒนาวัดสร้างถาวรวัตถุต่าง ๆ ตามลำดับ และได้รับพระราชวิสุงคามสีมา เมื่อปี พ.ศ. 2536
เจ้าอาวาส

วัดปางห้ามีเจ้าอาวาสตามลำดับดังนี้
พระคำอ้าย ปญฺโญ  พ.ศ. 2499-2503 , พ.ศ. 2521-2526
พระอินสอน(เขียว) ฐิตปญฺโญ  พ.ศ. 2504-2505
พระบรรเลง  สุจิตฺโต  พ.ศ. 2506-2515
พระบุญทา กิตฺติวณฺโณ พ.ศ. 2516-1517
พระศรีเมือง สิริวณฺโณ พ.ศ. 2518-2520
พระเมืองใจ  สีลสาโร พ.ศ. 2527-2531
พระครูพิศาลธีรธรรม (ธีรพล ธีรพโล) (น.ธ.เอก ศศ.ม. Ph.D.) พ.ศ. 2532-2557
พระอธิการนิคม ปญฺญาวชิโร (น.ธ.เอก,นศ.บ.) พ.ศ. 2558-ปัจจุบัน
เสนาสนะภายในวัด

อุโบสถ สร้างเมื่อ พ.ศ. 2533 บูรณะ พ.ศ. 2554
กุฏิเล็ก สร้างเมื่อ พ.ศ. 2535
ป้ายวัด สร้างเมื่อ พ.ศ. 2535
เจดีย์ สร้างเมื่อ พ.ศ. 2539
กุฏิสงฆ์ สร้างเมื่อ พ.ศ. 2541
ซุ้มประตู สร้างเมื่อ พ.ศ. 2541
หอฉัน สร้างเมื่อ พ.ศ. 2526 บูรณะ พ.ศ. 2542
โรงครัว สร้างเมื่อ พ.ศ. 2526  บูรณะ พ.ศ. 2542
ศาลาฌาปนานุสรณ์  สร้างเมื่อ พ.ศ. 2542
เมรุ  สร้างเมื่อ พ.ศ. 2543
ศาลากำนันแดง  สร้างเมื่อ พ.ศ. 2544
โรงรถ  สร้างเมื่อ พ.ศ. 2544
แทงค์น้ำ  สร้างเมื่อ พ.ศ. 2545
หอระฆัง  สร้างเมื่อ พ.ศ. 2547
ศาลาอเนกประสงค์  สร้างเมื่อ พ.ศ. 2548
กำแพงวัดสร้างเมื่อ พ.ศ. 2549
ศาลาเก็บของ  สร้างเมื่อ พ.ศ. 2549
ศาลาเฉลิมพระเกียรติ สร้างเมื่อ พ.ศ. 2550
หอฉัน สร้างเมื่อ พ.ศ. 2560
ลิไวอะธัน (แก้ความกำกวม)

ลิไวอะธัน สามารถหมายถึง
เลวีอาธาน สัตว์ร้ายในทะเล ตามความในพระคัมภีร์ไบเบิ้ลในศาสนาคริสต์
ลิไวอะธัน (การ์ตูนญี่ปุ่น) การ์ตูนญี่ปุ่นเรื่องราวเกี่ยวกับกุญแจไขไปสู่การล้างโลก เลเวียธานในเรื่องคือสัตว์ร้ายที่จะถูกฆ่าและนำเลือดมาชำระบาป
ลิไวอะธัน เป็นชื่ออสูรกายในเกมไฟนอลแฟนตาซี และ เกมกลคนอัจฉริยะ มีลักษณะเป็นสัตว์ร้ายในทะเล
วัดสวนตาล (จังหวัดน่าน)

| วัดสวนตาล |
| --- | --- |


ที่ตั้ง: ตำบลในเวียง อำเภอเมืองน่าน จังหวัดน่าน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดสวนตาล ถนนมหายศ ตำบลในเวียง อำเภอเมืองน่าน จังหวัดน่าน เป็นวัดราษฎร์ ประดิษฐานพระพุทธรูป พระเจ้าทองทิพย์
เป็นผู้สร้างวัดสวนตาล เมื่อ พ.ศ. 1770
พ.ศ. 1987 พระเจ้าติโลกราชแห่งนครเชียงใหม่ ได้สร้างพระพุทธรูป พระเจ้าทองทิพย์ เป็นพระพุทธรูปทองสำริด ปางมารวิชัย หน้าตักกว้าง 10 ฟุต สูง 14 ฟุต 4 นิ้ว (4.11 เมตร) พระพุทธรูป พระเจ้าทองทิพย์เป็นพระพุทธรูปทองสำริดองค์ใหญ่ปางมารวิชัย เป็นพระประธานในวิหารวัดสวนตาล
พ.ศ. 2457 ในรัชสมัยพระบาทสมเด็จพระจุลจอมเกล้าเจ้าอยู่หัว พระเจ้าสุริยพงษ์ผริตเดชฯ พระเจ้าน่าน ได้ทรงบูรณะรูปทรงเป็นเจดีย์ยอดปรางค์ดังที่เห็นในปัจจุบัน 
ส่วนฐานเป็นฐานหน้ากระดานสี่เหลี่ยมซ้อนกัน รองรับเรือนธาตุย่อเก็จ ส่วนยอดเป็นพุ่มข้าวบิณฑ์ มีปล้องไฉนและปลียอด ตามแบบเจดีย์พุ่มข้าวบิณฑ์ ศิลปะสุโขทัย
ปี พ.ศ. 2508 ดินตะไคร่น้ำแห้ง ที่ใบเสมารอบพระอุโบสถวัดสวนตาล และทองคำเปลวบนองค์พระพุทธรูป พระเจ้าทองทิพย์อันศักดิ์สิทธิ์ที่ประชาชนเคารพบูชา ถูกนำมาเป็นมวลสารใช้สร้างพระสมเด็จจิตรลดา
งานนมัสการประจำปีและสรงน้ำ จัดขึ้นเป็นประจำในเทศกาลสงกรานต์ วันที่ 13 เมษายน ทุกปี
วัดสลุด

| วัดสลุด |
| --- | --- |

ชื่อสามัญ: วัดสลุด, วัดตารอด
ที่ตั้ง: เลขที่ 23 หมู่ที่ 14 ถนนเทพรัตน ตำบลบางพลีใหญ่ อำเภอบางพลี จังหวัดสมุทรปราการ 10540
ประเภท: วัดราษฎร์
นิกาย: มหานิกาย
เจ้าอาวาส: พระครูสมุทรธรรมทัต (ทวี)
 สถานีย่อยพระพุทธศาสนา
วัดสลุด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านคลองสลุด ตำบลบางพลีใหญ่ อำเภอบางพลี จังหวัดสมุทรปราการ มีที่ดินตั้งวัดเนื้อที่ 14 ไร่ 3 งาน 2 ตารางวา
วัดสลุดเริ่มสร้างเมื่อปี พ.ศ. 2443 โดยนายรอดและนางแก้ว พุกรอด เป็นผู้มีศรัทธาถวายที่ดินให้สร้างวัดเป็นเนื้อที่ 12 ไร่ 1 งาน 38 ตารางวา จึงใช้ชื่อว่า วัดตารอด ตามชื่อผู้ถวายที่ดินให้สร้างวัด และต่อมาได้เปลี่ยนชื่อวัดตามชื่อคลองสลุดเป็น "วัดสลุด" วัดได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2519 เขตวิสุงคามสีมากว้าง 28 เมตร ยาว 44 เมตร ทางด้านการศึกษา ได้เปิดสอนพระปริยัติธรรมตั้งแต่ พ.ศ. 2482 และได้จัดการสร้างโรงเรียนประชาบาลวัดสลุดจำนวน 2 หลัง และสถานีอนามัยประจำท้องถิ่น 1 หลัง
ภายในวัดมีอาคารเสนาสนะต่าง ๆ ดังนี้ อุโบสถ กว้าง 4 เมตร ยาว 14 เมตร สร้าง พ.ศ. 2524 กุฏิสงฆ์ จำนวน 12 หลัง ส่วนมากเป็นอาคารไม้ ศาลาการเปรียญ สร้างเมื่อ พ.ศ. 2497 ศาลาท่าน้ำ 3 หลัง ศาลาบำเพ็ญกุศล 2 หลัง เจดีย์ ฌาปนสถาน และสุสาน ปูชนียวัตถุของวัด คือ หลวงพ่อใหญ่
จุดตัดระหว่างถนนกาญจนาภิเษกกับถนนเทพรัตนตั้งชื่อตามวัดนี้
รายนามเจ้าอาวาส

พระโต พ.ศ. 2435–2445
พระแวว พ.ศ. 2445–2458
พระจำรัส พ.ศ. 2458–2467
พระบุญ พ.ศ. 2467–2468
พระอธิการสนธ์ พ.ศ. 2468–2469
พระพร พ.ศ. 2469–2475
พระสาย พ.ศ. 2475–2480
พระอธิการพัน พรหมโน พ.ศ. 2480–2492
พระครูสมุทรสิริวัฒน์ (หลวงพ่อทับ) พ.ศ. 2497-?
พระครูโสภิตกิตติภัทร (หลวงพ่อเล็ก)
พระครูโกศลสมุทรกิจ (หลวงพ่อผิน)
พระครูสมุทรธรรมทัต (หลวงพ่อทวี)
ลิ่มนิ้ว

ผังลิ่มนิ้วทั่วไป (แสดง 3 อ็อกเทฟ)
ลิ่มนิ้วที่อยู่บนแกรนด์เปียโน
เครื่องลิ่มนิ้ว หรือ คีย์บอร์ด คือชุดของก้านเสียงหรือคีย์ที่อยู่ติดกันซึ่งสามารถกดด้วยนิ้วได้ เป็นส่วนประกอบของเครื่องดนตรีหลายชนิด ปกติลิ่มนิ้วมักจะมีคีย์ในการเล่นชุดละ 12 ก้านเสียงสำหรับบันไดเสียงแบบตะวันตก มีทั้งอันสั้นและอันยาวประกอบกันและวนซ้ำกันไปเรื่อยในช่วงอ็อกเทฟ การกดคีย์บนลิ่มนิ้วจะทำให้เครื่องดนตรีนั้นส่งเสียงออกมา ไม่ว่าจะด้วยวิธีการเคาะสายสตริงหรือเดือยแหลม (สำหรับเปียโน เปียโนไฟฟ้า แคลฟวิคอร์ด) การดีดสายสตริง (ฮาร์ปซิคอร์ด) การทำให้อากาศไหลผ่านท่อ (ออร์แกน) หรือการตีระฆัง (แคริลลอน) ส่วนในเครื่องดนตรีไฟฟ้าและอิเล็กทรอนิกส์ การกดคีย์จะทำให้เกิดการเชื่อมต่อในแผงวงจร (แฮมมอนด์ออร์แกน เปียโนดิจิทัล ซินทีไซเซอร์) และเนื่องจากเครื่องดนตรีประเภทลิ่มนิ้วที่เป็นแบบสามัญที่สุดคือเปียโน ผังลิ่มนิ้วจึงอาจเรียกว่าเป็น คีย์บอร์ดเปียโน
ปรกติแล้วลิ่มนิ้วอันยาวจะเป็นสีขาว มี 7 อันในหนึ่งอ็อกเทฟ ไล่เรียงไปตามบันไดเสียง C เมเจอร์ (C D E F G A B) ส่วนลิ่มนิ้วอันสั้นเป็นสีดำ มี 5 อันในหนึ่งอ็อกเทฟ จะอยู่ระหว่างลิ่มนิ้วสีขาว เป็นครึ่งขั้นเสียงของ C เมเจอร์ (C♯/D♭ D♯/E♭ F♯/G♭ G♯/A♭ A♯/B♭) ในเครื่องดนตรีบางชนิด เช่นไพป์ออร์แกนและฮาร์ปซิคอร์ด อาจใช้สีสลับกัน จากขาวเป็นดำและจากดำเป็นขาว แต่ก็มีผังลิ่มนิ้วที่เหมือนกัน
ลิ่มเซียนยี้

ลิ้มเซียนยี้ เป็นตัวละครในนิยายเรื่องฤทธิ์มีดสั้น ซึ่งแต่งโดยโกวเล้ง
ลิ้มเซียนยี้เป็นม่วยม่วยบุญธรรมของลิ้มซีอิม นางงดงามหยาดเยิ้มราวเทพธิดาจำแลงลงมา ไดชื่อว่าหญิงงามสะคราญอันดับหนึ่งแห่งแผ่นดิน
แต่เป็นความงามที่เปี่ยมด้วยยาพิษ ล่อคนหลงให้ยอมมอบชีวิตได้เลย
รุ่งโรจน์ ไทยนิยม

รุ่งโรจน์ ไทยนิยม ชื่อเล่น รุ่ง เกิดวันที่ 16 ธันวาคม พ.ศ. 2529 เป็นนักกีฬาเทเบิลเทนนิสพาราลิมปิกชาวไทย ผู้ได้รับรางวัลเหรียญทองแรกของทีมชาติไทยในพาราลิมปิกฤดูร้อน 2012 ซึ่งนับเป็นเหรียญทองแรกของไทยในการแข่งขันเทเบิลเทนนิสในพาราลิมปิก จากการแข่งขันเทเบิลเทนนิสประเภทชายเดี่ยว คลาส 6 และในภายหลังจากเข้าสู่รอบชิงชนะเลิศ เขาได้โกนผมทันทีหลังจากที่ได้บนไว้
ประวัติ

รุ่งโรจน์ ไทยนิยม เป็นคนพิการแต่กำเนิด บิดามารดาของเขาคือ พ.ต.ท.ชยานนท์ ไทยนิยม ซึ่งเป็นเลขาฯ ชมรมเทเบิลเทนนิสสำนักงานตำรวจแห่งชาติ กับปราณีต ไทยนิยม และเขามีพี่ชายชื่อศิรภพ ไทยนิยม ในวัยเด็ก รุ่งโรจน์มักถูกเพื่อนกลั่นแกล้งอยู่บ่อยครั้ง ต่อมา ผู้เป็นบิดาได้พาให้เขาได้พบกับสุริยะ พ่วงสมบัติ มาเป็นผู้ดูแล ซึ่งในภายหลัง รุ่งโรจน์ได้เข้าแข่งขันในพาราลิมปิกฤดูร้อน 2008 แต่ไม่ได้รับเหรียญรางวัลในครั้งนั้น
ในการแข่งขันเทเบิลเทนนิสในพาราลิมปิกฤดูร้อน 2012 รุ่งโรจน์ซึ่งได้รับการจัดให้อยู่ในอันดับ 3 ของโลก เขาเป็นฝ่ายชนะอเล็กซานเดอร์ เอซาอูรอฟ จากรัสเซีย 3-0 เกม ในรอบ 8 คนสุดท้าย จากนั้น รุ่งโรจน์เป็นฝ่ายชนะปีเตอร์ โรเซนไมเยอร์ จากเดนมาร์ก 3-2 เกม และในรอบชิงชนะเลิศ รุ่งโรจน์เป็นฝ่ายชนะวาเรลา อัลวาโร จากสเปน ซึ่งเป็นมือหนึ่งของโลกด้วย 3-0 เกม ที่คะแนน 11-8, 11-8 และ 12-10 ที่ซึ่งเขาเป็นผู้ได้รับรางวัลเหรียญทองแรกของทีมชาติไทยในการแข่งพาราลิมปิกฤดูร้อน 2012
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ รุ่งโรจน์ ไทยนิยม
รุ่งโรจน์ ไทยนิยม ทำสำเร็จคว้าเหรียญทองแรกให้ทัพนักกีฬาคนพิการทีมชาติไทย เก็บถาวร 2021-10-20 ที่ เวย์แบ็กแมชชีน
พาราลิมปิค 2012....รุ่งโรจน์ ไทยนิยม วีรบุรุษในความเงียบ
รุ่งโรจน์ ไทยนิยม ที่เฟซบุ๊ก
สมเด็จพระจักรพรรดิเฮเซ

สมเด็จพระจักรพรรดิเฮเซ สามารถหมายถึง
สมเด็จพระจักรพรรดิเฮเซ (อะเตะ) (平城天皇, Heizei-tennō หรือ Heijō-tennō, ค.ศ. 774 - ค.ศ. 824)  สมเด็จพระจักรพรรดิพระองค์ที่ 51 ของญี่ปุ่น ในยุคเฮอัง ระหว่างปี ค.ศ. 806 - ค.ศ. 809 มีพระนามเดิมว่า อะเตะ (Ate)
สมเด็จพระจักรพรรดิอะกิฮิโตะ สมเด็จพระจักรพรรดิพระองค์ปัจจุบันของญี่ปุ่น แห่งยุคเฮเซ (「平成」, Heisei, 平成?)
วลาดิมีร์ สตอยกอวิช

วลาดิมีร์ สตอยกอวิช (ซีริลลิกเซอร์เบีย: Владимир Стојковић; เกิดวันที่ 28 กรกฎาคม ค.ศ. 1983) เป็นนักฟุตบอลชาวเซอร์เบียที่เล่นในตำแหน่งผู้รักษาประตูให้กับพาร์ทีซานและทีมชาติเซอร์เบีย เขาเคยเล่นให้กับทั้งสองสโมสรยักษ์ใหญ่แห่งเซอร์เบียนซูเปอร์ลีกา ได้แก่ เรดสตาร์ เบลเกรด และพาร์ทีซาน นอกจากนี้ ยังเคยเล่นให้กับสปอร์ติงในปรีไมราลีกา
สตอยกอวิชเป็นหนึ่งในผู้รักษาประตูที่ทำประตูได้ โดยในวันที่ 11 สิงหาคม ค.ศ. 2012 เขาทำประตูจากจุดโทษในนัดแรกของเซอร์เบียนซูเปอร์ลีกาฤดูกาล 2012–13 นัดที่เปิดบ้านเอาชนะ บีเอสเค บาร์ชา 7–0
สตอยกอวิชลงเล่นให้กับทีมชาติเซอร์เบียทั้งสิ้น 84 นัด และเป็นส่วนหนึ่งของทีมชาติในการแข่งขันฟุตบอลโลกสามครั้งและโอลิมปิกฤดูร้อน 2008
เกียรติประวัติ

เรดสตาร์
เซอร์เบียนซูเปอร์ลีกา: 2005–06
เซอร์เบียแอนด์มอนเตเนโกรคัพ: 2001–02
สปอร์ติง
Taça de Portugal: 2007–08
Supertaça Cândido de Oliveira: 2007
พาร์ทีซาน
เซอร์เบียนซูเปอร์ลีกา: 2010–11, 2011–12, 2012–13
เซอร์เบียนคัพ: 2010–11, 2017–18, 2018–19
Maccabi Haifa
อิสราเอลสเตตคัพ: 2015–16
เซอร์เบียและมอนเตเนโกร รุ่นอายุไม่เกิน 21 ปี
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี รองชนะเลิศ: 2004
รางวัลส่วนตัว
นักฟุตบอลเซอร์เบียแห่งปี: 2017
ทีมยอดเยี่ยมแห่งปีของเซอร์เบียนซูเปอร์ลีกา: 2012–13, 2017–18
ผู้เล่นยอดเยี่ยมแห่งปีของพาร์ทีซาน: 2013
แหล่งข้อมูลอื่น

Stats at Utakmica
National team data
วลาดิมีร์ สตอยกอวิช ที่ National-Football-Teams.com
วลาดิมีร์ สตอยกอวิช – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
วลาดิมีร์ สตอยกอวิช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
| ด ค กผู้เล่นชุดปัจจุบันของสโมสรฟุตบอลพาร์ทีซาน  |
| --- | --- |
 3 S. Pavlović  5 Vujačić  6 Natkho  9 Sadiq  10 L. Pavlović  11 อาซาโนะ  15 Vitas  16 Zdjelar  18 Ivanović  19 Šćekić  20 Soumah  23 Ostojić  27 Lakčević  31 Brežančić  33 Stanojlović  41 Popović  50 Marković  72 Urošević  73 Miletić  80 F. Stevanović  85 N. Stevanović  88 สตอยกอวิช (c)  91 Matić  97 Lutovac  99 Smiljanić  ผู้จัดการ: Milošević 
| ด ค กรายชื่อนักกีฬาทีมชาติเซอร์เบีย – ฟุตบอลโลก 2018 |
| --- | --- | --- |
|  1 สตอยกอวิช  2 รูกาวินา  3 ตอชิช  4 มิลิวอเยวิช  5 สปายิช  6 อิวานอวิช  7 ฌีฟกอวิช  8 ปรียอวิช  9 มิตรอวิช  10 ตาดีช  11 กอลาร็อฟ (c)  12 รายกอวิช  13 เวลย์คอวิช  14 รอดิช  15 มิเลงคอวิช  16 กรูยิช  17 ค็อสทิช  18 ราด็อนยิช  19 ยอวิช  20 มิลีงกอวิช-ซาวิช  21 มาติช  22 ยายิช  23 ดมิทรอวิช  ผู้ฝึกสอน: เกอร์สตายิช  |  1 สตอยกอวิช  2 รูกาวินา  3 ตอชิช  4 มิลิวอเยวิช  5 สปายิช  6 อิวานอวิช  7 ฌีฟกอวิช  8 ปรียอวิช  9 มิตรอวิช  10 ตาดีช  11 กอลาร็อฟ (c)  12 รายกอวิช  13 เวลย์คอวิช  14 รอดิช  15 มิเลงคอวิช  16 กรูยิช  17 ค็อสทิช  18 ราด็อนยิช  19 ยอวิช  20 มิลีงกอวิช-ซาวิช  21 มาติช  22 ยายิช  23 ดมิทรอวิช  ผู้ฝึกสอน: เกอร์สตายิช  |  |
รุ่นน้องตัวป่วนอยากชวนเที่ยวเล่น!

| --- | --- |
รุ่นน้องตัวป่วนอยากชวนเที่ยวเล่น!

宇崎ちゃんは遊びたい！ (Uzaki-chan wa Asobitai!)
ชื่อภาษาอังกฤษ: Uzaki-chan Wants to Hang Out!
แนว: สุขนาฏกรรม, เสี้ยวชีวิต
มังงะ
เขียนโดย: ทาเกะ
สำนักพิมพ์: ฟูจิมิโชโบ
สำนักพิมพ์ภาคภาษาไทย: รักพิมพ์
ในเครือ: ดรากอนคอมิกส์เอจ
นิตยสาร: นิโกนิโกเซงะ (ดราดราชาร์ป)
กลุ่มเป้าหมาย: โชเน็ง
วางจำหน่ายตั้งแต่: 1 ธันวาคม พ.ศ. 2560 – ปัจจุบัน
จำนวนเล่ม: 9
อนิเมะโทรทัศน์
อุซากิจัง อยากออกไปเที่ยว!
กำกับโดย: คาซูยะ มิอุระ
เขียนบทโดย: ทากาชิ อาโอชิมะ
ดนตรีโดย: ซาโตชิ อิงาราชิ
สตูดิโอ: เอ็นกิ
ฉาย:  10 กรกฎาคม พ.ศ. 2563  –  25 กันยายน พ.ศ. 2563
ตอน: 12
อนิเมะโทรทัศน์
อุซากิจัง อยากออกไปเที่ยว! ภาคที่ 2
กำกับโดย: คาซูยะ มิอุระ
เขียนบทโดย: ทากาชิ อาโอชิมะ
ดนตรีโดย: ซาโตชิ อิงาราชิ
สตูดิโอ: เอ็นกิ
เครือข่าย: AT-X, ABC, Tokyo MX, BS11, TVA
ฉาย:  1 ตุลาคม พ.ศ. 2565  –  24 ธันวาคม พ.ศ. 2565
ตอน: 12
รุ่นน้องตัวป่วนอยากชวนเที่ยวเล่น! หรือ อุซากิจัง อยากออกไปเที่ยว! (ญี่ปุ่น: 宇崎ちゃんは遊びたい！; โรมาจิ: Uzaki-chan wa Asobitai!; ทับศัพท์: อุซากิจังวะอาโซะบิไต!) เป็นหนังสือการ์ตูนมังงะซีรีส์ของประเทศญี่ปุ่น เขียนและภาพโดย ทาเกะ หนังสือการ์ตูนเรื่องนี้ตีพิมพ์เป็นรายตอนผ่านในนิโคนิโคเซงะ เว็บไซต์ดราดราชาร์ป ตั้งแต่เดือนธันวาคม พ.ศ. 2560 และรวมรวมหนังสือได้ 5 เล่ม (ทังโคบง) โดยฟุจิมิโชโบ เมื่อเดือนกรกฎาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงสร้างโดยสตูดิโอเอ็นกิ (ENGI) ออกอากาศตั้งแต่เดือนกรกฎาคมถึงกันยายน พ.ศ. 2563 ฤดูกาลที่สองมีออกอากาศตั้งแต่เดือนตุลาคมถึงธันวาคม พ.ศ. 2565
เนื้อเรื่อง

อุซากิ ฮานะ เป็นสาวที่ตื่นเต้นที่ได้ค้นพบเธอกำลังเข้าเรียนในวิทยาลัยเดียวกันในฐานะของ ซากุไร ชินอิจิ เพื่อนร่วมชั้นมัธยมปลายของเธอ อย่างไรก็ตาม หลังจากปีที่เฝ้ามองเขาเพียงแค่ขี้เกียจไปรอบ ๆ อุซากิได้ข้อสรุปว่าเขากลายเป็นคนนอกรีต อุซากิจะตัดสินใจที่จะใช้เวลากับชินอิจิที่เป็นไปได้ เชื่อว่าชินอิจิเป็นคนเก็บตัวหรือข่มขู่ซึ่งไม่ใจเย็นและยอมรับไม่ได้ อุซากิได้เริ่มต้นโครงการเพื่อสัมผัสกับชินอิจิวิถีชีวิตที่สนุกสนาน อุซากิสะกดรอยตามเขาเหมือนศัตรูพืชที่น่ารำคาญ ชินอิจิจะทำให้เธอเข้าใจไหมว่าเขาชอบทำอะไรด้วยตัวเอง หรือชินอิจิจะชนะด้วยเสน่ห์ที่น่ารักของอุซากิ
รูปแบบสื่อต่าง ๆ > มังงะ

การ์ตูนเรื่องนี้ เขียนเนื้อเรื่องและภาพเนื้อเรื่องโดย ทาเกะ เริ่มการเผยผ่านนิโคนิโคโดงะ เว็บไซต์ดราดราชาร์ป เมื่อวันที่ 1 ธันวาคม พ.ศ. 2560 ได้รวบรวมไว้เป็นรายเล่มทังโคบง เล่มแรกได้เผยแพร่เมื่อวันที่ 9 กรกฎาคม พ.ศ. 2561 เมื่อวันที่ 9 กรกฎาคม พ.ศ. 2563 ได้เผยแพร่หนังสือการ์ตูนเรื่องนี้ได้ 5 เล่ม
รูปแบบสื่อต่าง ๆ > อนิเมะ

การ์ตูนเรื่องนี้ได้ถูกดัดแปลงเป็นโทรทัศน์อนิเมะโดยบริษัทคาโดคาวะ เมื่อวันที่ 3 กุมภาพันธ์ พ.ศ. 2563 การ์ตูนเรื่องนี้ได้มีการสร้างแอนิเมชันโดยเอ็นกิ และกำกับโดย คาซุยะ มิอุระ พร้อมด้วยทาคาชิ อาโอะชิมะ องค์ประกอบการจัดการของซีรีส์อนิเมะ ออกแบบตัวละครโดย มานาบุ คุริฮาระ และแต่งเพลงโดย ซาโตชิ อิงะระชิ ออกอากาศรอบปฐมทัศน์เมื่อวันที่ 10 กรกฎาคม พ.ศ. 2563 บนช่องเอทีเอ็กซ์และช่องโทรทัศน์อื่น ๆ  เพลงเปิดประกอบเรื่อง ชื่อเพลง นะดะเมะสึคะชิเนโกเทียชั่น (ญี่ปุ่น: なだめスかし Negotiation; โรมาจิ: Nadamesukashi Negoshiēshon; แปล: เจรจาต่อรองปลอบโยน) ศิลปินโดยคาโนะ และนาโอมิ โอโซระ แสดงเป็น อุซากิ ฮานะ ตัวละครของเธอ ในช่วงจบของเรื่อง ชื่อเพลง โคโคโระน็อก (ญี่ปุ่น: ココロノック; โรมาจิ: Kokoro Nokku) ศิลปินโดย ยูนิ (YuNi) การ์ตูนอนิเมะเรื่องนี้ ออกอากาศใน 12 ตอน
แหล่งข้อมูลอื่น

เว็บไซต์ทางการของมังงะ
เว็บไซต์ทางการของอนิเมะ
อนิเมะ อุซากิจัง อยากออกไปเที่ยว! ทางปีลีปีลี
อนิเมะ อุซากิจัง อยากออกไปเที่ยว! ภาคที่ 2 ทางปีลีปีลี
รุ่นน้องตัวป่วนอยากชวนเที่ยวเล่น! (มังงะ) ที่เครือข่ายข่าวอนิเมะ
วัดสว่างอารมณ์ (จังหวัดสมุทรปราการ)

สำหรับวัดสว่างอารมณ์แห่งอื่น ดูที่ วัดสว่างอารมณ์
| วัดสว่างอารมณ์ |
| --- | --- |

ชื่อสามัญ: วัดสว่างอารมณ์, วัดล่าง, วัดบ้านล่าง
ที่ตั้ง: เลขที่ 40 หมู่ที่ 9 ซอยหลวงพ่อปาน สาย 1 ฝั่งใต้ ถนนหลวงพ่อปาน สาย 1 ฝั่งใต้ (แยกถนนสุขุมวิท) ตำบลคลองด่าน อำเภอบางบ่อ จังหวัดสมุทรปราการ 10550
ประเภท: วัดราษฎร์
นิกาย: มหานิกาย
เจ้าอาวาส: พระครูสถิตวราภรณ์ (ดำรง ยโสธโร)
 สถานีย่อยพระพุทธศาสนา
วัดสว่างอารมณ์ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 9 บ้านคลองด่านปากอ่าว ตำบลคลองด่าน อำเภอบางบ่อ จังหวัดสมุทรปราการ
ประชาชนมักเรียกวัดสว่างอารมณ์ว่า วัดล่าง และ วัดบ้านล่าง เพราะตั้งอยู่บริเวณป่าชายเลนตรงสุดปากอ่าว สร้างสมัยพระครูพิพัฒนิโรธกิจ (ปาน) พระเกจิอาจารย์ชื่อดังจากวัดบางเหี้ยนอก (วัดมงคลโคธาวาสในปัจจุบัน) ได้มาปักกลดเป็นประจำ ได้รับพระราชทานวิสุงคามสีมาประกาศตั้งวัดเมื่อ 25 มกราคม พ.ศ. 2452 วัดมีสภาพทรุดโทรมระยะหนึ่ง จนได้ซ่อมสร้างขึ้นใหม่ทั้งหมดเมื่อ พ.ศ. 2500 ได้รับพระราชทานวิสุงคามสีมาครั้งหลังเมื่อวันที่ 4 พฤศจิกายน พ.ศ. 2509
อุโบสถหลังที่หลวงพ่อปานสร้างไว้ถูกปล่อยร้างจากน้ำทะเลหนุนท่วมสูง ต้นแสมและต้นโกงกางปกคลุมแทบมองไม่เห็นตัวโบสถ์ สภาพพื้นล่างเต็มไปด้วยโคลนทะเล ตัวโบสถ์ที่สร้างนั้นพื้นต่ำกว่าปัจจุบันนี้ จวบจนปี พ.ศ. 2552 ทางวัดได้มีการจัดเตรียมงานสมโภชฉลองวาระที่วัดมีอายุครบ 100 ปี ได้ปรับภูมิทัศน์โบสถ์หลวงพ่อปาน ขุดลอกโคลนเลนและตัดต้นไม้ที่งอกพันดึงโบสถ์ให้ล้มลงเอาออกเสีย แล้วเทปูนหุ้มโคนเสาใช้เหล็กยึดตัวโบสถ์ถึงหลังคาช่อฟ้า และได้สร้างกุฏิจำลองไว้หน้าโบสถ์ ทั้งหล่อรูปเหมือนหลวงพ่อปาน
วัดได้ขุดพบเสือหินแกะโบราณซึ่งมีความเชื่อกันว่าน่าจะเป็นเสือต้นแบบของหลวงพ่อปาน ทางวัดจึงได้นำเสือหินที่พบมาวางบนหลังเสือ (ปูนปั้น) แล้วนำเสือหล่อโลหะที่สูง 100 นิ้ว ยกวางครอบเสือหิน เป็นอนุสาวรีย์เสือหลวงพ่อปานบางเหี้ย
วัดธรรมาภิรตาราม (กรุงเทพมหานคร)

| วัดธรรมาภิรตาราม |
| --- | --- |


ชื่อสามัญ: วัดธรรมาภิรตาราม, วัดสองพี่น้อง, วัดสี่แยก, วัดสะพานสูง
ที่ตั้ง: เลขที่ 170 ถนนเตชะวณิช แขวงถนนนครไชยศรี เขตดุสิต กรุงเทพมหานคร 10300
ประเภท: วัดราษฎร์
นิกาย: มหานิกาย
พระประธาน: หลวงพ่อสุโขทัย
พระพุทธรูปสำคัญ: หลวงพ่ออู่ทอง
เจ้าอาวาส: พระครูโกศลธรรมคุณ (สำลี สิริกาญฺจโน ศรีโพนทอง)
 สถานีย่อยพระพุทธศาสนา
วัดธรรมาภิรตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงถนนนครไชยศรี เขตดุสิต กรุงเทพมหานคร วัดมีเนื้อที่ประมาณ 8 ไร่
ประวัติ

วัดธรรมาภิรตารามสร้างขึ้นเมื่อประมาณ พ.ศ. 2300 ไม่ทราบนามและประวัติผู้สร้าง เดิมชาวบ้านเรียกว่า วัดสองพี่น้อง สันนิษฐานว่า มีพี่น้องสองคนร่วมกันสร้างวัดนี้ขึ้น ต่อมาได้เปลี่ยนชื่อเรียกเป็น วัดสี่แยก เนื่องจากตั้งอยู่บริเวณที่คลองบางซื่อตัดกับคลองเปรมประชากร นอกจากนั้นยังมีอีกชื่อ คือ วัดสะพานสูง ตามลักษณะของสะพานข้ามคลองบริเวณนี้ พระบาทสมเด็จพระจุลจอมเกล้าเจ้าอยู่หัวเคยเสด็จพระราชดำเนินมาที่วัดนี้ มีพระราชดำรัสถามถึงชื่อวัด แล้วตรัสว่า วัดนี้มีสะพานสูงเป็นเครื่องหมาย ควรชื่อวัดสะพานสูง จึงเรียกวัดสะพานสูงตั้งแต่บัดนั้นเป็นต้นมา ต่อมาราว พ.ศ. 2482 หลังจากสยามเปลี่ยนชื่อมาเป็นประเทศไทยแล้ว วัดได้เปลี่ยนชื่อมาเป็น "วัดธรรมาภิรตาราม" เพราะเห็นว่าชื่อวัดที่เป็นภาษาไทยแท้ ๆ ไม่ไพเราะ โดยตั้งเพื่อให้เหมาะสมตามเหตุการณ์ที่เคยได้เป็นวัดที่มีการศึกษาเล่าเรียนมาทั้งทางโลกและทางธรรม กุลบุตรกุลธิดาที่ได้ศึกษาเล่าเรียนในสำนักนี้มีความรู้ไปประกอบการเลี้ยงชีพ
อาคารเสนาสนะและปูชนียวัตถุ

อาคารเสนาสนะในวัดได้แก่ เจดีย์ย่อมุมไม้สิบสองหรือเจดีย์ทรงเครื่อง กว้างด้านละ 6 เมตร สูงประมาณ 12 เมตร อยู่บริเวณด้านหน้าพระอุโบสถลักษณะศิลปะสมัยอยุธยาตอนปลายแบบที่เรียกว่าโบสถ์มหาอุด กล่าวคือ ก่ออิฐถือปูน หลังโบสถ์อุดตัน หน้าโบสถ์เป็นเพิง หลังคาชั้นเดียวไม่มีช่อฟ้า ใบระกา สัณฐานโบสถ์ด้านนอกทำคล้ายท้องเรือสำเภา คือหัวท้ายโค้ง กลางอ่อนลง ซุ้มประตูอยู่ภายในบริเวณพระอุโบสถมีลักษณะเป็นซุ้มประตูก่ออิฐถือปูน หลังคาทรงจีน ภายในมีใบเสมาหินแกะสลักลวดลาย วัดมีหอระฆังเก่าเป็นอาคารก่ออิฐถือปูนทรงสี่เหลี่ยมจัตุรัส 2 ชั้น หลังคามุงกระเบื้องว่าว
ปูชนียวัตถุของวัด ได้แก่ หลวงพ่ออู่ทอง เป็นพระพุทธรูปในวิหารองค์ใหญ่ ทำด้วยหินทรายแดง ลงรักปิดทอง ปางสมาธิ แบบสมัยอู่ทอง หน้าตักกว้าง 168 เซนติเมตร ส่วนสูงวัดจากทับเกษตรถึงยอดเปลวรัศมีได้ 227 เซนติเมตร และมีพระพุทธรูปอีกองค์ คือ หลวงพ่อสุโขทัย เป็นพระประธานในพระอุโบสถ ลงรักปิดทอง ปางมารวิชัย สมัยสุโขทัย หน้าตักกว้าง 183 เซนติเมตร ส่วนสูงวัดจากทับเกษตร (ที่นั่ง) ถึงยอดเปลวรัศมีได้ 242 เซนติเมตร
รายนามเจ้าอาวาส

เจ้าอธิการทอง
เจ้าอธิการคุ่ย
พระอธิกาคอน
พระมหาสา
พระครูธรรมานุกูล (เครื่อง อิสฺสรเถร วอนประสพ)
พระครูสิริธรรมวิมล (เล็ก ปวโร เปาวรัตน์)
พระครูโกศลธรรมคุณ (สำลี สิริกาญฺจโน ศรีโพนทอง)